CELEX: 32016D1634
Language: lv
Date: 2016-08-30 00:00:00
Title: Politikas un drošības komitejas Lēmums (KĀDP) 2016/1634 (2016. gada 30. augusts) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2016)

10.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 243/10
            
         POLITIKAS UN DROŠĪBAS KOMITEJAS LĒMUMS (KĀDP) 2016/1634
   (2016. gada 30. augusts)
   par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (1) un jo īpaši tā 9. panta 1. punktu,
   tā kā:
   
               (1)
            
            
               Ievērojot Lēmuma 2013/233/KĀDP 9. panta 1. punktu, Politikas un drošības komiteja (PDK) saskaņā ar Līguma 38. pantu ir pilnvarota pieņemt attiecīgus lēmumus, lai īstenotu Eiropas Savienības Integrētas robežu pārvaldības palīdzības misijas Lībijā (EUBAM Libya) politisko kontroli un stratēģisko vadību, tostarp lēmumu par misijas vadītāja iecelšanu.
            
         
               (2)
            
            
               PDK 2013. gada 24. maijā pieņēma Lēmumu EUBAM Libya/1/2013 (2), ar ko iecēla Antti Juhani HARTIKAINEN kungu EUBAM Libya misijas vadītāja amatā no 2013. gada 22. maija līdz 2014. gada 21. maijam.
            
         
               (3)
            
            
               PDK 2014. gada 30. aprīlī pieņēma Lēmumu EUBAM LIBYA/3/2014 (3), ar ko pagarina Antti Juhani HARTIKAINEN kunga kā EUBAM Libya vadītāja pilnvaru termiņu līdz 2015. gada 21. maijam.
            
         
               (4)
            
            
               Padome 2016. gada 18. jūlijā pieņēma Lēmumu (KĀDP) 2016/1339 (4), ar kuru Lēmumu 2013/233/KĀDP groza un pagarina līdz 2017. gada 21. augustam.
            
         
               (5)
            
            
               Savienības Augstā pārstāve ārlietās un drošības politikas jautājumos 2016. gada 16. augustā ierosināja no 2016. gada 1. septembra par EUBAM Libya misijas vadītāju iecelt Vincenzo TAGLIAFERRI kungu,
            
         IR PIEŅĒMUSI ŠO LĒMUMU.
   1. pants
   Ar šo Vincenzo TAGLIAFERRI kungs tiek iecelts par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāju no 2016. gada 1. septembra līdz 2017. gada 21. augustam.
   2. pants
   Šis lēmums stājas spēkā tā pieņemšanas dienā.
   
      Briselē, 2016. gada 30. augustā
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 138, 24.5.2013., 15. lpp.
   
   
      (2)  Politikas un drošības komitejas Lēmums 2013/254/KĀDP (2013. gada 24. maijs) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2013) (OV L 147, 1.6.2013., 13. lpp.).
   
      (3)  Politikas un drošības komitejas Lēmums 2014/258/KĀDP (2014. gada 30. aprīlis), ar ko pagarina Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja pilnvaru termiņu (EUBAM Libya/3/2014) (OV L 136, 9.5.2014., 25. lpp.).
   
      (4)  Padomes Lēmums (KĀDP) 2016/1339 (2016. gada 4. augusts), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) un pagarina tā piemērošanu (OV L 212, 5.8.2016., 111. lpp.).